stanford-oval/wikipedia huggingface dataset:
אשלי בונד

| --- | --- |

 לידה:  15 באפריל 1985 (בת 39) היידן הילס, ארצות הברית 
 מידע כללי
 מדינה:  ארצות הברית ארצות הברית, ישראל ישראל
 ספורט
 ענף ספורט:  רכיבה
 תת-ענף:  קפיצות ראווה
 
אשלי בונד (באנגלית: Ashlee Bond; נולדה ב-15 באפריל 1985) היא רוכבת קפיצות ראווה אמריקאית-ישראלית, המתמודדת מטעם ישראל. ייצגה את ישראל באולימפיאדת טוקיו (2020) ובאולימפיאדת פריז (2024).
ביוגרפיה

בונד נולדה בלוס אנג'לס לאמה הקולנוענית האמריקאית סינדי, ולאביה השחקן והדוגמן יליד-ישראל, סטיב בונד (במקור: שלמה גולדברג). אמה של בונד היא נוצרייה, אם כי אביה יהודי.
בשנת 2018, הוציאה גם אזרחות ישראלית. בנוסף לקריירה ברכיבה היא השתתפה ב-2001 בסרט הקולנוע Extreme Days (אנ') בתפקיד אמנדה והשתתפה בדיבוב בסרט עשרת הדיברות שיצא ב-2007.
קריירה

בונד החלה ללמוד רכיבה בגיל שלוש ולהתמודד בתחרויות בגיל שש, וזכתה בגרנד פרי (הרמה הגבוהה ביותר בקפיצות ראווה ורכיבה אמנותית על סוסים) הראשון שלה בגיל 16. בונד נבחרה בשנת 2001 לרוכבת הרוקי של הגרנד פרי על ידי התאחדות הרכיבה של ארצות הברית (USEF) ועל ידי איגוד הסוסים של חוף האוקיינוס השקט.
בשנת 2009, כשהיא בת 24, היא הייתה בין 40 המובילים בדירוג העולמי של פדרציית הרכיבה הבינלאומית, במקום השני בדירוג הקפיצות של התאחדות הרכיבה של ארצות הברית, ונבחרה לרוכבת קפיצות הראווה של אותה השנה.
בשנת 2009, השתתפה במופע הסוסים CHIO Aachen.
היא זכתה בתואר קפיצות הראווה בגביע העולם בשנת 2016, ובקדם גביע העולם בשנת 2017.
בונד העפילה לאולימפיאדת טוקיו, והתחרתה בה בתחרות האישית של קפיצות ראווה וגם בתחרות הקבוצתית כחלק מנבחרת ישראל. בתחרות האישית עלתה לגמר מהמקום הראשון, ובגמר עצמו סיימה במקום ה-11.
קריירה > 2024

השתתפה באולימפיאדת פריז (2024) כחלק מנבחרת ישראל שהעפילה לגמר בקפיצות ראווה לראשונה בתולדות המדינה. הנבחרת סיימה במקום התשיעי.
חיים אישיים

בונד התחתנה עם הכדורגלן הבלגי רוי מיוס (אנ') בשנת 2015, ובשנת 2016 נולדה בתם.
בארי בריש

| --- | --- |

 לידה:  27 בינואר 1936 (בן 88) אומהה, נברסקה, ארצות הברית 
 שם לידה:  Barry Clark Barish 
 ענף מדעי:  פיזיקה ניסויית, פיזיקה, אסטרופיזיקה 
 מקום לימודים:  אוניברסיטת קליפורניה בברקלי (1962)  תיכון ג'ון מרשל 
 מוסדות:  המכון הטכנולוגי של קליפורניה  המכון הטכנולוגי של מסצ'וסטס 
 תלמידי דוקטורט:  Erotokritos Katsavounidis 
 פרסים והוקרה:  פרס נובל לפיזיקה (2017)  חבר זר של החברה המלכותית (2019)  Giuseppe and Vanna Cocconi Prize (2017)  פרס אנריקו פרמי (2016)  פרס נסיכת אסטוריאס למחקר טכני ומדעי (2017)  מדליית הנרי דרייפר (2017)  עמית החברה הפיזיקלית האמריקאית 
 
בארי בריש (באנגלית: Barry Clark Barish; נולד ב-27 בינואר 1936) הוא פיזיקאי יהודי אמריקאי, פרופסור אמריטוס לפיזיקה במכון הטכנולוגי של קליפורניה (CALTECH), חוקר גלי כבידה ואחד משלושת זוכי פרס נובל לפיזיקה ל-2017.
קורות חיים

בריש נולד לזוג יהודי, הרולד ולי (לבית שיימס) בריש, באומהה, נברסקה. יש לו אח אחד צעיר יותר. הוריו, גם הם ילידי ארצות הברית (הרולד באיווה, ולי במיזורי), אך הוריהם, היימן ואסתר בריש ומקס ובלה שיימס היגרו לארצות הברית בראשית המאה העשרים, מבלארוס ומפולין (אז חלק מהאימפריה הרוסית).
אמו של בריש, לי הרייט שיימס, הייתה תלמידה מבריקה בשעתה וקיבלה בגיל 15 בערך, מלגת לימודים לאוניברסיטת נברסקה. אביה מנע ממנה את מימוש המלגה משום שבשנות השלושים לא היו הלימודים באוניברסיטה דבר מקובל אצל נשים, ועוד צעירות כל כך. בתגובה, היא ברחה מהבית ונישאה לאביו של בריש. בריש נולד כשאמו הייתה בת 16 בלבד והאם הייתה בהמשך לכוח המניע מאחורי תאוותו של בנה ללימודים.
ב-1945, כשהיה בריש בן תשע עברה משפחתו מאומהה ללוס אנג'לס ושם הוא גדל וסיים בית ספר תיכון. למד באוניברסיטת קליפורניה בברקלי וסיים תואר ראשון בפיזיקה ב-1957 ודוקטורט ב-1962. לקראת סיום הדוקטורט נישא לסמואן (רוברטס) בריש, שהייתה אף היא, אותה עת, סטודנטית בברקלי ובהמשך נולדו לזוג שני ילדים. בריש נשאר בברקלי עוד שנה, לפוסט דוקטורט ולסיום לימודיה של אשתו וב-1963 התקבל כחוקר ב"קלטק". במשך שלוש שנים היה עמית מחקר בקלטק ואז התקבל ב-1966 כפרופסור עוזר (Assistant Professor), ב-1969 כפרופסור חבר (Associate Professor) וב-1972 כפרופסור מן המניין לפיזיקה (Professor of Physics).
מחקר ופרס נובל

בריש עוסק מתחילת דרכו במחקר, בפיזיקת חלקיקים, הקרויה לעיתים גם "פיזיקה של אנרגיות גבוהות". את הניסויים הראשונים שלו בתחום הוא ביצע בפרמילאב. בראשית שנות השמונים עמד בראש MACRO - Monopole, Astrophysics and Cosmic Ray Observatory, מחקר בינלאומי ענק שבוצע במעמקיה של מערה באיטליה ונועד לגילוי חלקיקים בעלי קוטב מגנטי אחד - מונופול מגנטי. נכון ל-2017 חלקיקים כאלה טרם התגלו, אף שהתאוריה מנבאת שהם אכן קיימים.
אל צוות המחקר LIGO, שבגינו קיבל את פרס נובל הצטרף בריש ב-1994, כשנתיים לאחר שהוקם. LIGO או Laser Interferometer Gravitational-Wave Observatory הוא ניסוי שהחלו בו שני שותפיו של בריש לפרס נובל, ריינר וייס וקיפ תורן, ב-1992 ובריש הפך ב-1997, שלוש שנים אחרי הצטרפותו, למוביל הניסוי.
LIGO הוקם במטרה לגלות בפועל ובאופן ישיר את גלי הכבידה, אשר את קיומם ניבא אלברט איינשטיין עוד ב-1916. ב-1974 הוכח בעקיפין עצם קיומם של גלי הכבידה והמגלים זכו בפרס נובל לפיזיקה ב-1993, אך רק ב-2016, 24 שנה לאחר הקמת LIGO ומאה שנים בדיוק לאחר נבואתו של איינשטיין, התגלו גלי הכבידה בפועל ובאופן ישיר על ידי צוות LIGO בראשות בריש. כשנה וחצי אחרי הגילוי זכו בריש, וייס ותורן בפרס נובל.
פרסים

פרס נובל לפיזיקה לשנת 2017.
מדליית הנרי דרייפר לשנת 2017.
פרס Fudan-Zhongzhi למדע לשנת 2017.
פרס Giuseppe and Vanna Cocconi לשנת 2017.
פרסי נסיך אסטוריאס למחקר טכני מדעי (Technical and Scientific Research - Investigación Científica y Técnica) לשנת 2017.
פרס אנריקו פרמי (Enrico Fermi Prize) מטעם האגודה האיטלקית לפיזיקה (Società Italiana di Fisica) לשנת 2016.
פרס כושר ההמצאה האמריקאי (American Ingenuity Award) מטעם מגזין הסמית'סוניאן לשנת 2016.
חבר האקדמיה האמריקאית לאמנויות ולמדעים (American Academy of Arts and Sciences - AAAS) החל מ-2005.
חבר ויועץ במועצה הלאומית האמריקאית למדע (National Science Board - NSB) בשנים 2003–2011.
חבר האקדמיה הלאומית למדעים (ארצות הברית) (National Academy of Science - NAS).
חבר האגודה האמריקאית לקידום המדע (American Association for the Advancement of Science - AAAS).
חבר האגודה הפיזיקלית האמריקאית (American Physical Society - APS).
פרס קלופסטג (מטעם אגודת המורים האמריקאית - American Association of Teachers - AAPT) לשנת 2002.
דוקטור לשם כבוד באוניברסיטת בולוניה (2006), אוניברסיטת פלורידה (2007) ואוניברסיטת גלאזגו (2013)
ראו גם

זוכי פרס נובל ממוצא יהודי
ביאלי

| --- | --- |

 
 מאכלים
 סוג:  לחם שמרים, מזון 
 מוצא:  פולין 
 מרכיבים עיקריים:  קמח 
 
ביאלי הוא כינוי מקובל ללחמנייה הקרויה ביאַליסטאָקער קוכען (ביידיש: מאפה מביאליסטוק). הלחמנייה היא מאפה שטוח מבצק שמרים, בקוטר של כ-15 ס"מ, שבמרכזו שקע ובו בצל קצוץ, ולעיתים גם פרג ושום.
בשנות ה-20 של המאה ה-20 החלו יהודים שהיגרו לניו יורק לאפות שם ביאלי, והוא נמכר שם עד היום.
לקריאה נוספת

Mimi Sheraton, The Bialy Eaters: The Story of a Bread and a Lost World, New York: Broadway Books, 2000
ביאליניצ'י (מחוז משנה)

מחוז משנה ביאליניצ'י (בבלארוסית: Бялыніцкі раён; ברוסית: Белыничский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר ביאליניצ'י.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ביאליניצ'י 21,839 בני אדם. האוכלוסייה הצטמצמה ובשנת 2018 נמנו במחוז המשנה 18,459 בני אדם. ההרכב האתני של האוכלוסייה במחוז היה ב-2009: 95.37% בלארוסים, 3.28% רוסים, ו-1.35% אחרים. שפות הדיבור הנפוצות: בלארוסית (87.75%) ורוסית (11.45%).
בוקי אורן

| --- | --- |

בוקי אורן, 2010
 לידה:  2 ביוני 1959 (בן 65) חיפה ישראל
 מדינה:  ישראל
 מקום מגורים:  אבן יהודה
 ידוע בשל:  יו"ר מקורות
 השכלה:  אוניברסיטת תל אביב 
 תקופת הפעילות:  מ-1985
 עיסוק:  יושב ראש ומנכ"ל בוקי אורן גלובל ווטר טכנולוג'יס - Booky Oren Global Water Technologies Ltd
 http://bookyoren.com/
 
בוקי (ברוך) אורן (נולד ב-2 ביוני 1959) הוא יושב ראש ומנכ"ל ישראלי, מומחה בינלאומי בטכנולוגיות מים. כיהן כיו"ר פעיל של חברת המים הלאומית מקורות, כולל הקמת הפלטפורמה לשיתופי פעולה טכנולוגים ®WaTech.
אורן מכהן כיו"ר וכמנכ"ל חברת "בוקי אורן גלובל ווטר טכנולוג'יס" - Booky Oren Global Water Technologies Ltd.
ביוגרפיה

בוקי (ברוך) אורן נולד ב-2 ביוני 1959 בחיפה וגדל בחדרה. השתתף בחוג המחוננים הראשון של תלמידי בתי ספר יסודיים שאורגן על ידי אריקה לנדאו באוניברסיטת תל אביב (1969).
אורן שירת בצה"ל כקצין מודיעין וסיים את שירותו בדרגת רב-סרן.
אורן הוא בעל תואר ראשון בכלכלה וניהול (במסגרת השנה השלישית הוגדר כמצטיין דיקן) ותואר שני במנהל עסקים, שניהם מאוניברסיטת תל אביב.
בשנת 1982 נישא לשרית, שעבדה במערכת החינוך כ-30 שנים. ב-2013 הצטרפה לחברת "בוקי אורן גלובל ווטר טכנולוג'יס" ומכהנת נכון ל-2019 כנשיאת החברה. לשניהם נולדו 4 ילדים, אך ילדם הבכור, אלמוג, נפטר מסרטן בינואר 2000.
קריירה מקצועית

במהלך לימודיו, הקים אורן, בשיתוף עם פרופסור דב פקלמן (שהיה המרצה שלו לשיווק) ואילן כהן, את חברת התכנון האסטרטגי P.O.C. – Pekelman Oren Cohen. אורן כיהן בחברה כשותף מייסד. החברה הייתה מהראשונות והמובילות שפעלו בישראל.
אורן כיהן כמנהל שיווק בהוצאת כתר (1987), כמנהל עסקים באורן הנדסת קירור (1989), כמנהל שיווק בחברת העוגן פלסט (1991), מנכ"ל חברת פקר מתכות (1994), מנהל השיווק בחברת נביעות וכסמנכ"ל השיווק בחברת ויזה אלפא (1996).
בשנת 2000 הצטרף אורן לחברת קומברס בתפקיד מנהל מיזם.
בשנת 2002, עבר אורן מתחום ההיי-טק לתחום המים לכהן כסמנכ"ל פיתוח עסקי תאגידי בחברת נטפים. במהלך כהונתו קיבל החלטה למקד את פעילותו העתידית בתחום המים.
אורן כיהן כיו"ר פעיל במקורות, חברת המים הלאומית – משנת 2003 עד שנת 2006. במהלך כהונתו החברה ייסדה והחלה להפעיל (2004) את מיזם ®WaTech - המרכז ליזמות טכנולוגית ולשיתופי פעולה בין קבוצת ”מקורות” לבין חברות הזנק, יזמים, אקדמיה ומשקיעים בתחום טכנולוגיות המים בארץ ובעולם.
כיהן כמייסד משותף (2006) וכיו"ר פעיל (2008) של חברת מיה (Miya), חברת המים של קבוצת אריסון, העוסקת בהקטנת אובדן המים בצנרת העירונית. אורן היה שותף להגדרת התוכנית האסטרטגית של החברה ויישומה, ליצירת חברה בין-לאומית ב-5 יבשות. אורן פרש מהחברה ב-2011.
אורן שימש כיו"ר ווטק ישראל (WATEC Israel), אירוע מים דו-שנתי, מהמובילים בעולם. אורן ניהל את האירועים שהתקיימו בשנים 2007, 2009, ו-2011, כאשר בשנת 2011 השתתפו באירוע יותר מ-28,000 משתתפים מ-104 מדינות.
בשנת 2011 הקים את חברת "בוקי אורן גלובל ווטר טכנולוג'יס" - Booky Oren Global Water Technologies Ltd, ומאז מכהן כיו"ר ומנכ"ל החברה.
אורן דורג פעמיים רצופות, הן ב-2016 והן ב-2017, על ידי מגזין המים - ®Water & Wastewater International בין 25 המובילים הבולטים בעולם בתחום המים. רק 8 מובילים דורגו כך במשך שנתיים רצופות.
באפריל 2019, נבחר אורן על ידי מגזין GWI Global Water Intelligence להיות בין 40 האנשים ברשימת ה-Water Technology Power List.
אורן משמש כיושב ראש מושבים בכנסים בינלאומיים העוסקים בישום טכנולוגיות חדשניות בתאגידים. בשנת 2018 כיהן בתפקיד זה בחמישה אירועים בינלאומיים: בפריז, לאס וגאס, סינגפור, פילדלפיה ופיניקס.
כיהן כחבר דירקטוריון בעמותת משאלת לב, המגשימה חלומות לילדים חולי סרטן.
קריירה מקצועית > חברת "בוקי אורן גלובל ווטר טכנולוג'יס"

חברת "בוקי אורן גלובל ווטר טכנולוג'יס" - Booky Oren Global Water Technologies Ltd, בניהולו של אורן, מפעילה את "שותפות המים הגלובלית" ופועלת במאות מיזמים ברחבי העולם.
לקריאה נוספת

סת' סיגל (Seth M. Siegel), המאבק על כל טיפה - כיצד הניסיון הישראלי מציל את העולם מצמא (Let There Be Water), הוצאת סלע מאיר, ספטמבר 2016, תרגום: מתן דרור, מכיל 278 עמודים - פרק ח': "הפיכת תחום המים לעסק בינלאומי"
הערות שוליים

↑  SHARON UDASIN, ‏EXPERT INSISTS WORLD MUST ADAPT TO WATER CRISIS, באתר Jerusalem Post,‏ 4 ביולי 2012
↑  ‏Water Technology Innovation Hub, באתר vimeo
↑  דליה טל ומירב אנקורי, ‏יו"ר מקורות, בוקי אורן, פורש, באתר גלובס, 22 במאי 2006
1 2 3 4 5  נורית פלתר ודורית בר, בוקי אורן: אני בא ל"מקורות" בשביל הציונות, באתר ynet, 30 בספטמבר 2003
↑  Olivier Jerphagnon, ‏‏From high-tech to the water industry: do you know Booky Oren?, באתר greenfrog, ‏30 ביוני 2012
↑  ‏מיזם ®WaTech, באתר מקורות
↑  חברת מיה
↑  גלית שפיר, בוקי אורן מונה לתפקיד יו"ר חברת מיה, באתר כלכליסט, 30 בדצמבר 2008
↑  פרוטוקול מס' 257 מישיבת ועדת הכלכלה, 28 במאי 2007, הכנסת השבע-עשרה
↑  רויטל חובל, פאנל כלכליסט: "בישראל לא חסרים מים. צריך רק לנהל אותם", באתר כלכליסט, 15 בנובמבר 2009
↑  ווטק (WATEC) ישראל
↑  Rivka Borochov, ‏WATEC Israel 2011-Creating bridges of water, באתר משרד החוץ
↑  תומר פרת, תערוכת "וואטק": כשמים, טכנולוגיה וכסף נפגשים, באתר ynet, 15 בנובמבר 2011
↑  ‏ 2016 TOP 25 LEADERS, באתר מגזין המים - Water & Wastewater International
↑  ‏ 2017 TOP 25 LEADERS, באתר מגזין המים - Water & Wastewater International
↑  ‏The water technology power list, במגזין GWI Global Water Intelligence
↑  Amber Wilson, ‏AWWA project shows water utility voices key to innovation process, באתר AWWA, 7 בדצמבר 2018
↑  ANN THOMPSON, ‏Cincinnati establishes Global Water Technology Hub, באתר סינסינטי ניוז, 18 במרץ 2013
↑  המאבק על כל טיפה, באתר עברית
בוקי אורן עם שמעון פרס
ביאלוזירקה

| --- | --- |

כנסיית מיכאל הקדוש בעיירה
 מדינה:  אוקראינה אוקראינה
 מחוז:  מחוז טרנופול טרנופול
 תאריך ייסוד:  1545 
 אוכלוסייה:  ‏
  ‑ בעיירה:  1,102 (2001)
 קואורדינטות:  49°46′N 26°11′E﻿ / ﻿49.767°N 26.183°E﻿ / 49.767; 26.183
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםביאלוזירקה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםביאלוזירקה(למפת מחוז טרנופול רגילה) טרנופול צ'ורטקוב קרמניץ בז'ז'ני זברז' טרבובליה בוצ'אץ' בורשצ'יב רובנו חמלניצקי צ'רנוביץ איוואנו-פרנקיבסק לבובביאלוזירקה(למפת מחוז טרנופול מוגדלת) טרנופול צ'ורטקוב קרמניץ בז'ז'ני זברז' טרבובליה בוצ'אץ' בורשצ'יב רובנו חמלניצקי צ'רנוביץ איוואנו-פרנקיבסק לבובביאלוזירקה  he tabBackground:;tabBorder:#aaa;defaultTab:0;
 
ביאלוזירקה (באוקראינית: Білозірка; בפולנית: Białozórka) היא עיירה במחוז טרנופול שבמערב אוקראינה, בה התקיימה עד השואה קהילה יהודית.
העיירה, השוכנת כ-45 ק"מ דרומית לקרמניץ, נזכרת לראשונה במאה ה-16, אז הוענקה על ידי המלך זיגמונט השני אוגוסט לאציל לבית זברסקי. במאה ה-18 קיבל היישוב זכויות עירוניות.
יהודי ביאלוזירקה

יהודים החלו להתיישב בעיירה בראשית המאה ה-18, והתפרנסו לאחר חלוקת פולין ממתן שירותים לעוברים בין רוסיה ופולין. בתחילת המאה ה-19 פעל בעיירה בית דפוס עברי.
מראשית המאה ה-20 התקיימה בעיירה פעילות ציונית, ובתחילת שנות העשרים עלו לארץ כמאה מבני העיירה. באחוזה בקרבת העיירה התקיימה הכשרה חלוצית, וחלק מבוגריה היו ממייסדי כפר ויתקין.
בין מלחמות העולם נמנו בעיירה קרוב ל-900 יהודים, מתוך כ-2,200 תושבים. מספטמבר 1939 נכללה העיירה בשטחי ברית המועצות.
ביולי 1941, לאחר פרוץ מבצע ברברוסה, נכבשה העיירה בידי הגרמנים. בשבוע הראשון לכיבוש נרצחו בפומבי מספר נערות יהודיות מהעיירה. עד מהרה הוקם בעיירה יודנרט, שנצטווה להעביר לגרמנים תשלומי כופר.
ב-28 בפברואר 1942 גורשו יהודי העיירה לגטו שהוקם בלאניבצי הסמוכה, והועסקו שם בעבודות כפייה. באמצע אוגוסט 1942 הובלו יהודי העיירה, יחד עם יתר יהודי הגטו, לבורות ירי בדרך המובילה לקרמניץ, ושם נרצחו.
כ-20 יהודים בני העיירה שרדו את השואה, אך לא שבו להתגורר בה.
בארי גרינשטיין

| --- | --- |

 לידה:  30 בדצמבר 1954 (בן 69) שיקגו, ארצות הברית 
 מידע כללי
 מדינה:  ארצות הברית 
 השכלה:  אוניברסיטת אילינוי באורבנה-שמפיין 
 ספורט
 ענף ספורט:  פוקר 
 כניסה להיכל התהילה:  היכל התהילה של הפוקר (2011)
 הישגים
 שיאים אישיים:  3 צמידי אליפות העולם בפוקר 2 זכיות סבב הפוקר העולמי
 
בארי גרינשטיין (באנגלית: Barry Greenstein; נולד ב-30 בדצמבר 1954) הוא שחקן פוקר יהודי אמריקאי. בשנת 2011 נבחר להיכל התהילה של הפוקר.
קורות חיים

גרינשטיין עשה תואר במדעי המחשב באוניברסיטת אילינוי באורבנה-שמפיין. הוא למד לדוקטורט במתמטיקה, אך לא סיים את התואר.
אף על פי שהרוויח כסף בפוקר, גרינשטיין החל לעבוד בסימנטק בשנות השמונים במחשבה שהדבר יקל עליו בתהליך האימוץ של ילדיו החורגים. לגרינשטיין 6 ילדים, מתוכם 4 מאומצים.
קריירת פוקר

גרינשטיין זכה פעמיים באירוע המרכזי של סבב הפוקר העולמי, ב-World Poker Open ב-2004 וב-WPT Invitational ב-2006.
ב-2004 גרינשטיין זכה בצמיד אליפות העולם בפוקר הראשון שלו בטורניר Deuce to Seven Draw, בו הרוויח כ-296 אלף דולר. ב-2005 ניצח בטורניר פוט-לימיט אומהה הולדם וזכה בכ-128.5 אלף דולר. ב-2008 ניצח בטורניר Razz וזכה בצמיד השלישי שלו ובכ-158 אלף דולר.
גרינשטיין נהג להופיע בתוכניות פוקר רבות, והיה חבר קבוע בתוכניות High Stakes Poker ברשת GSN וב-Poker After Dark ברשת NBC.
ב-2011 נבחר להיכל התהילה של הפוקר.
נכון לנובמבר 2021, גרינשטיין זכה בסך של כ-8.5 מיליון דולר מטורנירי פוקר, כשמתוכם כ-3.3 מיליון דולר בסבב אליפות העולם וכ-2.5 מיליון דולר בסבב הפוקר העולמי.
קריירת פוקר > צמידי אליפות העולם בפוקר

| שנה | טורניר | פרס |
| --- | --- | --- |
| 2004 | $5,000 No Limit Deuce to Seven Draw | $296,200 |
| 2005 | $1,500 Pot Limit Omaha | $128,505 |
| 2008 | $1,500 Razz | $157,619 |
פילנתרופיה

גרינשטיין נוהג לתרום את זכיותיו לארגונים שונים ובראשם "Children, Incorporated", דבר אשר זיכה אותו בכינוי "רובין הוד של הפוקר".
ספריו

2005 - Ace on the River: An Advanced Poker Guide
הערות שוליים

↑  Poker Hall of Fame Class of 2011: Barry Greenstein, באתר אליפות העולם בפוקר, ‏26 בדצמבר 2011 (באנגלית)
↑  Barry Greenstein Builds Gymnasium with Children, Inc, באתר CardPlayer, ‏28 באוקטובר 2008 (באנגלית)
| --- | --- |
בקרת זהויות :  ISNI: 0000 0000 4077 2006  LCCN: n2005090991  NKC: xx0139624  VIAF: 33873161   WorldCat (עם VIAF): 33873161
אשלי ארגוטה

| --- | --- |

 לידה:  9 בינואר 1993 (בת 31) רדלנדס, ארצות הברית 
 מדינה:  ארצות הברית 
 תקופת הפעילות:  מ-2007 
 מקום לימודים:  אוניברסיטת ניו יורק 
 http://www.ashleyargota.com
 פרופיל ב-IMDb
 
אשלי ארגוטה (באנגלית: Ashley Argota; נולדה ב-9 בינואר 1993) היא שחקנית וזמרת אמריקאית, אשר ידועה בעיקר בשל תפקידה בתור לולו בסדרה "טרו ג'קסון" בערוץ ניקלודאון ובשל תפקידה בתור לו צ'אן בסדרה "משפחת פוסטר".
ביוגרפיה

אשלי ארגוטה נולדה בעיר רדלנדס, קליפורניה, להורים מהגרים מהפיליפינים. היא סיימה לימודי תיכון וירטואלי מקוון. היא החלה את הקריירה המקצועית שלה בשנת 2003 כמתמודדת בתוכנית המציאות "Star Search" ברשת CBS בהנחייתו של ארסניו הול.
קריירה

בשנת 2007 היא הצטלמה בסרט עצמאי "Schooled". בשנת 2008 היא החלה לשחק בסדרת הטלוויזיה "טרו ג'קסון" בערוץ ניקלודאון, בדמותה של לולו, חברתה הטובה של טרו ג'קסון. באותה תקופה היא הוציאה שני אלבומי מוזיקה.
בשנים 2011–2013 ארגוטה שיחקה בסדרת הטלוויזיה הקומית "Bucket & Skinner's Epic Adventures" בניקלודיאון. בשנת 2014 היא כיכבה בסרט של ערוץ דיסני "החבר המושלם שלי" ובשנים 1016–2015 שיחקה בסדרה "מעבדה לכוחות על" של אותו ערוץ ובסדרה "משפחת פוסטר" של רשת ABC.
בשנת 2019 אשלי ארגוטה שיחק בסדרת הטלוויזיה "הטירון". בשנת 2020 היא שיחקה בסרטה של כריסטין בייקר "I Hate New Year's".
דיסקוגרפיה > אלבומי אולפן

Ashley ‏- 2007
דיסקוגרפיה > מיני-אלבומים

Dreams Come Tru‏- 2006
Ashley‏ - 2008
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | Schooled | סומי אלוורז |  |
| 2015 | Broken: A Musical | הלן |  |
| 2016 | All Hallows' Eve | שרה אתלס |  |
| 2018 | Cover Versions | אמבר |  |
| 2019 | Snatchers | קיאנה |  |
| 2020 | Hate New Year's | קאסי הולמס |  |
| TBA | Don't Log Off | בקה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | ICarly | קאת'י | פרק: "iHave a Lovesick Teacher" |
| 2008 - 2011 | טרו ג'קסון | לולו | תפקיד ראשי (3 עונות); 56 פרקים |
| 2011 - 2013 | Bucket & Skinner's Epic Adventures | קלי | תפקיד ראשי; 26 פרקים |
| 2012 | בייבי דאדי | אווה | פרק: "May the Best Friend Win" |
| 2013 | היחידה | מייזי | פרק: "Road Trip (aka "The Kiss")" |
| 2014 | אוסטין ואלי | אלי | פרק: "Glee Clubs & Glory" |
| 2014 | מרדף החיים | כריסטינה | פרק: "Finding Chemo" |
| 2014 | החבר המושלם שלי | ניוואה בארנס | סרט טלוויזיה של ערוץ דיסני |
| 2014 - 2015 | מעבדה לכוחות על | S-1 / טיילור | 6 פרקים |
| 2014 - 2016 | משפחת פוסטר | לו צ'אן | 17 פרקים |
| 2016 | העולם של ריילי | ניקי | 2 פרקים |
| 2017 - 2018 | Snatchers | קיאנה | סדרת רשת; 7 פרקים |
| 2018 | Liberty Crossing | אביגיל אבאיה | סדרת רשת; 8 פרקים |
| 2018 | Adopted | מנדי | סדרת רשת; 6 פרקים |
| 2019 | הטירון | בלה | פרק: "Warriors and Guardians" |
| 2022 | לייקרס: קבוצה מנצחת | זמרת מועדונים | פרק: "The Swan" |
| 2022 | All American | ג'יה | 2 פרקים |
בוב בימון

רוברט "בוב" בימון (באנגלית: Robert "Bob" Beamon; נולד ב-29 באוגוסט 1946) הוא אתלט אמריקאי בעבר. אלוף אולימפי ושיאן עולם בקפיצה לרוחק (8.90 מטר), שיא שהחזיק מעמד 23 שנים.
ביוגרפיה

בימון נולד בשכונת דרום ג'מייקה ברובע קווינס שבניו יורק. אמו נפטרה ממחלת השחפת בגיל 25, כשהיה בן 8 חודשים. אמו סבלה מאלימות פיזית קשה מצד אביו, שאיים אף להורגו אם תביאו הביתה לאחר הולדתו. לפיכך נשלח בימון לסבתו, שגידלה אותו. הוא למד בתיכון ג'מייקה. בשנת 1965 סיים במקום השני בארצות הברית בקפיצה לרוחק וקיבל מלגת לימודים באוניברסיטת טקסס שבאל פאסו. הוא סירב להתחרות נגד האתלטים של אוניברסיטת בריגהאם יאנג בשל המדיניות הגזענית שלה, וכתוצאה מכך הוא נשאר ללא מאמן. לקראת המשחקים האולימפיים במקסיקו הוא אומן באופן לא רשמי על ידי חברו לקבוצה האלוף האולימפי באולימפיאדת רומא (1960) ושיאן העולם (8.35 מטר) רלף בוסטון.
קפיצת השיא באולימפיאדת מקסיקו

באולימפיאדת מקסיקו בשנת 1968 קבע בימון שיא עולמי בקפיצה לרוחק, כשקפץ למרחק של 8.90 מטר כבר בקפיצתו הראשונה. שיאו שרד למשך 23 שנים. לפני בימון, שופר השיא העולמי 13 פעמים מאז 1901, כשהשיפור הממוצע היה שישה סנטימטרים, והשיפור הגדול ביותר היה 15 ס"מ. בימון שיפר את השיא ב-55 ס"מ. המרחק אותו קפץ בימון היה מעבר לטווח המדידה האלקטרונית, כך שהשופטים נאלצו למדוד את המרחק בעזרת סרט מידה פשוט. כששמע בימון את התוצאה שקבע הוא לא נראה נרגש, משום שלא היה רגיל למידות המטריות, ולא הבין את המשמעות של המספר. כשתרגמו לו את התוצאה למידת הרגל וסיפרו לו ששיפר את השיא בכשני פיט (רגליים), הוא נפל כתוצאה ממצב שאובחן כקטפלקסיה, נשכב על הרצפה, כיסה את פניו ובכה. חבריו עזרו לו לקום ולהתאושש. הוא ויתר על שאר קפיצותיו כיוון שידע שאיש לא ייקח ממנו את מדליית הזהב. בין השאר ניצח את חברו ומאמנו הבלתי רשמי רלף בוסטון, שזכה במדליית הארד.
חלק מהישגו של בימון מיוחס לתנאים המיוחדים ששררו בזמן הקפיצה; תחרויות האתלטיקה באולימפיאדה נערכו במקסיקו סיטי, בגובה של 2,240 מטר. כתוצאה מכך האוויר היה דליל, מה שהקטין את התנגדות האוויר, ויצר תנאים אופטימליים לריצה ולקפיצה. בימון נהנה גם מרוח גבית של שני מטר לשנייה - הרוח החוקית המקסימלית. רגלו המנתרת של בימון, כפי שנותח לאחר מכן, עלתה על קרש הקפיצה בדיוק מקסימלי, כך שלא הפסיד מרחק.
האלוף האולימפי הקודם, לין דייוויס מאנגליה, צוטט שאמר לבימון "הרסת את האירוע הזה" (“You have destroyed this event”), בהתייחסו לענף הקפיצה לרוחק. בעקבות הישגו יוצא הדופן של בימון, נכנס לעגה שם תואר חדש: "בימוני" ("Beamonesque"), שמשמעותו "הישג מדהים ובלתי צפוי".
לאחר אולימפיאדת מקסיקו

לאחר אולימפיאדת מקסיקו סיטי המשיך בימון להתחרות לפרק זמן קצר, אך לא התקרב למרחק השיא שהשיג ב-1968. הוא פרש מאתלטיקה, ונבחר בסיבוב ה-15 של דראפט ה-NBA על ידי קבוצת הכדורסל פיניקס סאנס. בשנת 1972 הוא קיבל תואר בסוציולוגיה מאוניברסיטת אדלפי.
כיום מתגורר בימון במיאמי, ונשוי למילנה, מפיקת סרטים. בימון הוא מנהלו ומקימו של ארגון צדקה למען בני נוער.
שיאו של בימון נשבר רק בשנת 1991 כאשר מייק פאוול קפץ למרחק של 8.95 מטר באליפות העולם שנערכה בטוקיו. כיום, כחמישים שנה לאחר קפיצתו של בימון, הוא עדיין מחזיק בשיא האולימפי, ובתוצאה השנייה בטיבה בעולם בכל הזמנים בקפיצה לרוחק.
הערות שוליים

↑  מילון הסלנג Urban Dictionary
| --- | --- |
בקרת זהויות :  PLWABN: 9810547420305606  GND: 1061816990  World Athletics: 14344992  ISNI: 0000 0000 3749 8552  LCCN: n99277372  VIAF: 14107457   WorldCat (עם VIAF): 14107457 
בימון בקפיצה ההיסטורית במקסיקו
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
התפתחות שיא העולם בקפיצה לרוחק. קפיצתו של בימון ב-1968 שיפרה את השיא ב-55 ס"מ לאחר עשרות שנות דשדוש.
בית קברות שייח' מוראד

| --- | --- |

 פרטי בית הקברות
 דת:  אסלאם
 מיקום:   תל אביב-יפו, ישראל
 קואורדינטות:  32°02′53″N 34°46′48″E﻿ / ﻿32.048055555556°N 34.78°E﻿ / 32.048055555556; 34.78
  מפת מיקום  מפה דינמית   (למפת גוש דן מוגדלת) בית קברות שייח' מוראד(למפת גוש דן רגילה) בית קברות שייח' מוראד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית קברות שייח' מוראד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית קברות שייח' מוראד  he בית קברות שייח' מוראדhe בית קברות שייח' מוראדמפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
בית הקברות המוסלמי שייח' מוראד, המוכר גם כבית קברות אל-מוראד, הוא בית קברות מוסלמי בתל א-ריש. כיום בדרך קיבוץ גלויות, בדרומה של שכונת שפירא בתל אביב.